**ELŐTERJESZTÉS**

**Körmend Város Önkormányzata Képviselő-testülete 2017. november 30-i ülésére**

**Tárgy:** térfigyelő kamerarendszer bővítése

Tisztelt Képviselő-testület!

A Belügyminisztérium egyszeri támogatásban részesítette Körmend Önkormányzatát. A támogatást a város kamerarendszer bővítésére, útépítésre és csapadékvízelvezetési problémák kezelésére kapta az Önkormányzat.

A kamerarendszert illetően annak további bővítése a feladat a körmendiek biztonságának növelése érdekében. A telepítés helyszíne lenne a Rába híd, a három általános iskola, a városi sportpálya, és a vadászlak felé vivő út, és el kell végezni a Rendőrség központi egységének a bővítését is a megnövekedett számú jel fogadására vonatkozóan.

A Belügyminisztériumtól az Önkormányzat a kamerabeszerzésre 16.386.000 Ft. összegű támogatást kapott.

Kérem a tisztelt Képviselő-testületet, hogy a határozati javaslatban foglaltakat jóváhagyni szíveskedjék annak érdekében, hogy a kameratelepítések megvalósulhassanak.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy a Belügyminisztériumtól kapott egyszeri támogatásból az alábbi helyszíneken valósítja meg a térfigyelő kamerarendszer bővítését: Körmend, Rába híd, Kölcsey Utcai Általános Iskola, Olcsai –Kiss Zoltán Általános Iskola és annak tagintézménye, a Somogyi Béla Általános Iskola, városi sportpálya, vadászlak felé vivő út. A támogatásból továbbá Körmend Önkormányzata megvalósítja a Körmendi Rendőrkapitányságon található központi egység bővítését is.

Körmend, 2017. 11. 22.

**Bebes István**

**polgármester**